Diari Oficial de la Generalitat Valenciana


Sumari del DOGV 4185, del 07-02-2002 (2002/883)

RESOLUCIÓ de 10 de gener de 2002, de la subsecretària de Promoció Cultural, per la qual es deixa sense efecte la subvenció concedida a la Diputació Provincial de València en la Resolució de 18 de setembre de 2001 de la subsecretària de Promoció Cultural (DOGV núm. 4.101, de 05.10.2001).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/883


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 10 de gener de 2002, de la subsecretària de Promoció Cultural, per la qual es deixa sense efecte la subvenció concedida a la Diputació Provincial de València en la Resolució de 18 de setembre de 2001 de la subsecretària de Promoció Cultural (DOGV núm. 4.101, de 05.10.2001). [2002/X883]
  
Vistos els expedients iniciats i instruïts per la Conselleria de Cultura i Educació relatius al concurs públic per a la concessió d'ajudes als museus i les col·leccions museogràfiques permanents reconeguts de la Comunitat Valenciana per a la restauració dels materials arqueològics, etnològics i paleontològics depositats en eixes institucions.
  
Antecedents de fet
  
Primer. Convocat per l'Orde de 12 de juliol de 2001, de la Conselleria de Cultura i Educació, un concurs públic per a la concessió d'ajudes als museus i les col·leccions museogràfiques permanents reconeguts de la Comunitat Valenciana per a la restauració dels materials arqueològics, etnològics i paleontològics depositats en eixes institucions (DOGV núm. 4.060, de 08.08.2001), tingué entrada en esta Direcció General el 24 d'agost de 2001, d'acord amb la base cinquena de l'annex I de l'orde de convocatòria, una sol·licitud de subvenció de la Diputació Provincial de València, titular del Museu de Prehistòria i de les Cultures, per a la restauració de diferents peces de ceràmica depositades al Museu de Prehistòria.
  
Segon. Reunida la Comissió Avaluadora el 17 de setembre de 2001, i d'acord amb la base quarta de l'annex I de l'orde de convocatòria, es va proposar la concessió d'una subvenció d'un milió de pessetes (1.000.000 PTA) a la Diputació Provincial de València, titular del Museu de Prehistòria i de les Cultures. Vista la proposta, la subsecretària de Promoció Cultural va dictar la Resolució de 18 de setembre de 2001, en la qual s'adjudicava a la Diputació Provincial de València una subvenció d'un milió de pessetes (1.000.000 PTA).
  
Tercer. El beneficiari ha incomplit l'obligació de presentar abans del dia 15 de novembre de 2001 el document comptable de reconeixement de l'obligació o una còpia degudament legalitzada que justifique les despeses realitzades per a dur a terme l'activitat per un import igual o superior al de l'ajuda concedida, establida en la base huitena de l'orde de convocatòria.
  
Fonaments de dret
  
Primer. L'article 47.b del text REFÓS de la Llei d'Hisenda Pública de la Generalitat Valenciana establix l'obligació dels beneficiaris de les subvencions de la Generalitat Valenciana d'acreditar davant de l'entitat concedent la realització de l'activitat o l'adopció del comportament, així com de complir els requisits i les condicions que determine la concessió o consecució de l'ajuda.
  
Segon. En la base huitena s'establia l'obligació dels beneficiaris de presentar abans dels terminis fixats la documentació mencionada perquè s'efectuara el pagament, i que la subvenció només es faria efectiva si el beneficiari justificava l'execució prèvia de l'activitat i la despesa.
  
Per tot això, d'acord amb el que establix la base huitena de l'orde de referència, resolc:
  
Primer
  
Deixar sense efecte la subvenció concedida a la Diputació Provincial de València i arxivar el seu expedient per incompliment de la justificació dins del termini i en la forma establits en l'orde indicada.
  
Segon
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició, o directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.